钦定古今图书集成/明伦汇编/官常典/第561卷 > 张愔
## 钦定古今图书集成/明伦汇编/官常典/第561卷 > 张愔

按《旧唐书张建封传》：“建封子愔，始以荫补虢州参军
事。建封卒，府佐郑通诚者摄留事，畏其军乱，因浙西
戍兵过徐，谋引以为援，举军怒，斧库取兵，环府大噪，
杀通诚及大将数人。乃表于朝，请愔为留后，假旄节。
帝不许，披濠、泗隶淮南。诏杜佑讨徐乱，泗州刺史张
伾以兵攻埇桥，与徐军埇，伾大败。帝未有以制，乃授”
愔右骁卫将军、徐州刺史，知留后。以伾为泗州留后，
杜兼为濠州留后。俄进愔武宁军节度使。元和初，以
疾求代，召为工部尚书，以王绍节度武宁，还濠、泗隶
徐。徐人喜，遂不敢乱，而愔得行，未逾境卒。愔治徐七
年，其政称治。赠尚书右仆射。